Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?urlurid=20074692) - UPB, [76/08](http://www.uradni-list.si/1/objava.jsp?urlurid=20083347), [79/09](http://www.uradni-list.si/1/objava.jsp?urlurid=20093437), [51/10](http://www.uradni-list.si/1/objava.jsp?urlurid=20102763), [40/12](http://www.uradni-list.si/1/objava.jsp?urlurid=20121700) – ZUJF in 14/15 - ZUUJFO), 29. člena Zakona o javnih financah (Uradni list RS, št. 11/11 – UPB, 14/13 – popr. in 101/13) in 18. člena Statuta Občine Žirovnica (Ur. list RS, št. 66/18-UPB2) je občinski svet Občine Žirovnica na svoji \_\_\_\_\_\_\_ seji dne \_\_\_\_\_\_\_\_\_\_\_\_ sprejel

**ODLOK O PRORAČUNU**

**OBČINE ŽIROVNICA ZA LETO 2024**

**1. SPLOŠNA DOLOČBA**

1. člen

(vsebina odloka)

S tem odlokom se za Občino Žirovnica za leto 2024 določajo proračun, postopki izvrševanja proračuna ter obseg zadolževanja in poroštev občine ter javnega podjetja in javnih zavodov na ravni občine (v nadaljnjem besedilu: proračun).

**2. VIŠINA SPLOŠNEGA DELA PRORAČUNA IN STRUKTURA POSEBNEGA DELA PRORAČUNA**

2. člen

(sestava proračuna in višina splošnega dela proračuna)

Proračun Občine Žirovnica za leto 2024 sestavljajo:

* splošni del proračuna (bilanca prihodkov in odhodkov, račun finančnih terjatev in naložb, račun financiranja)
* posebni del proračuna,
* načrt razvojnih programov.

V splošnem delu proračuna so prikazani prejemki in izdatki po ekonomski klasifikaciji do ravni kontov.

Splošni del proračuna se na ravni podskupin kontov določa v naslednjih zneskih (v EUR):

|  |  |  |
| --- | --- | --- |
|  | **A. BILANCA PRIHODKOV IN ODHODKOV** |  |
|  | I. S K U P A J P R I H O D K I (70+71+72+73+74+78) | 6.418.852 |
|  |  TEKOČI PRIHODKI (70+71) | 4.244.244 |
| 70 |  DAVČNI PRIHODKI (700+703+704+706) | 3.574.189 |
| 700 |  Davki na dohodek in dobiček | 3.106.695 |
| 703 |  Davki na premoženje | 415.604 |
| 704 |  Domači davki na blago in storitve | 51.890 |
| 706 |  Drugi davki | 0 |
| 71 |  NEDAVČNI PRIHODKI (710+711+712+713+714) | 670.055 |
| 710 |  Udeležba na dobičku in dohodki od premoženja | 493.055 |
| 711 |  Takse in pristojbine | 9.100 |
| 712 |  Globe in druge denarne kazni | 22.200 |
| 713 |  Prihodki od prodaje blaga in storitev | 50.000 |
| 714 |  Drugi nedavčni prihodki | 95.700 |
| 72 |  KAPITALSKI PRIHODKI (720+721+722) | 11.000 |
| 720 |  Prihodki od prodaje osnovnih sredstev | 0 |
| 721 |  Prihodki od prodaje zalog | 0 |
| 722 |  Prihodki od prodaje zemljišč in neopredmetenih sredstev | 11.000 |
| 73 |  PREJETE DONACIJE (730+731) | 0 |
| 730 |  Prejete donacije iz domačih virov | 0 |
| 731 |  Prejete donacije iz tujine | 0 |
| 74 |  TRANSFERNI PRIHODKI (740+741) | 2.163.608 |
| 740 |  Transferni prihodki iz drugih javnofinančnih institucij | 2.163.608 |
| 741 |  Prejeta sredstva iz državnega proračuna iz sredstev proračun | 0 |
| 78 |  PREJETA SREDSTVA IZ EVROPSKE UNIJE IN IZ DRUGIH DRŽAV (782+786+787) | 0 |
| 782 |  Prejeta sredstva iz proračuna EU iz strukturnih skladov | 0 |
| 786 |  Ostala prejeta sredstva iz proračuna Evropske unije | 0 |
| 787 |  Prejeta sredstva od drugih evropskih institucij | 0 |
|  | II. S K U P A J O D H O D K I (40+41+42+43) | 7.860.036 |
| 40 |  TEKOČI ODHODKI (400+401+402+403+409) | 1.618.659 |
| 400 |  Plače in drugi izdatki zaposlenim | 291.160 |
| 401 |  Prispevki delodajalcev za socialno varnost | 47.330 |
| 402 |  Izdatki za blago in storitve | 1.189.085 |
| 403 |  Plačila domačih obresti | 0 |
| 409 |  Rezerve | 91.084 |
| 41 |  TEKOČI TRANSFERI (410+411+412+413+414) | 1.953.076 |
| 410 |  Subvencije | 26.000 |
| 411 |  Transferi posameznikom in gospodinjstvom | 974.494 |
| 412 |  Transferi nepridobitnim organizacijam in ustanovam | 251.429 |
| 413 |  Drugi tekoči domači transferi | 701.153 |
| 414 |  Tekoči transferi v tujino | 0 |
| 42 |  INVESTICIJSKI ODHODKI (420) | 4.163.661 |
| 420 |  Nakup in gradnja osnovnih sredstev | 4.163.661 |
| 43 |  INVESTICIJSKI TRANSFERI (431+432) | 124.640 |
| 431 |  Investicijski transferi pravnim in fizičnim osebam, ki niso | 20.000 |
| 432 |  Investicijski transferi proračunskim uporabnikom | 104.640 |
|  | III. PRORAČUNSKI PRESEŽEK (PRIMANJKLJAJ) (I. - II.) | -1.441.184 |
|  | III./1. PRIMARNI PRORAČUNSKI PRESEŽEK (PRIMANJKLJAJ) (I. - 7102)-(II.-403-404) | -1.496.184 |
|  | III./2. TEKOČI PRORAČUNSKI PRESEŽEK (PRIMANJKLJAJ) (70+71)-(40+41) | 672.509 |
|  | **B. RAČUN FINANČNIH TERJATEV IN NALOŽB** |  |
| 75 | IV. PREJETA VRAČILA DANIH POSOJIL IN PRODAJA KAPITALSKIH DELEŽEV (750+751+752) | 0 |
| 750 |  Prejeta vračila danih posojil | 0 |
| 751 |  Prodaja kapitalskih deležev | 0 |
| 752 |  Kupnine iz naslova privatizacije | 0 |
| 44 | V. DANA POSOJILA IN POVEČANJE KAPITALSKIH DELEŽEV (440+441) | 0 |
| 440 |  Dana posojila | 0 |
| 441 |  Povečanje kapitalskih deležev in finančnih naložb | 0 |
|  | VI. PREJETA MINUS DANA POSOJILA IN SPREMEMBE KAPITALSKIH DELEŽEV (IV. - V.) | 0 |
|  | **C. RAČUN FINANCIRANJA** |  |
| 50 | VII. ZADOLŽEVANJE (500) | 0 |
| 500 |  Domače zadolževanje | 0 |
| 55 | VIII. ODPLAČILA DOLGA (550) | 25.828 |
| 550 |  Odplačila domačega dolga | 25.828 |
|  | IX. POVEČANJE (ZMANJŠANJE) SREDSTEV NA RAČUNIH (III.+VI.+X.) = (I.+IV.+VII.) - (II.+V.+VIII.) | -1.467.012 |
|  | X. NETO ZADOLŽEVANJE (VII. - VIII.) | -25.828 |
|  | XI. NETO FINANCIRANJE (VI.+X.-IX.) | 1.441.184 |
|  |  STANJE SREDSTEV NA RAČUNIH OB KONCU PRETEKLEGA LETA | 1.527.669 |

Posebni del proračuna sestavljajo finančni načrti neposrednih uporabnikov, ki so razdeljeni na naslednje programske dele: področja proračunske porabe, glavne programe in podprograme, predpisane s programsko klasifikacijo izdatkov občinskih proračunov. Podprogram je razdeljen na proračunske postavke, te pa na podskupine kontov in konte, določene s predpisanim kontnim načrtom.

Posebni del proračuna do ravni proračunskih postavk - kontov in načrt razvojnih programov sta prilogi k temu odloku in se objavita na spletni strani Občine Žirovnica.

Načrt razvojnih programov sestavljajo projekti.

**3. POSTOPKI IZVRŠEVANJA PRORAČUNA**

3. člen

(izvrševanje proračuna)

Proračun se izvršuje na ravni proračunske postavke-konta. Za izvrševanje proračuna je odgovoren župan občine oziroma od njega pooblaščena oseba.

Prejemniki proračunskih sredstev prejmejo proračunska sredstva na osnovi pogodbe, sklenjene na podlagi javnega razpisa, odločbe, sklepa občinskega sveta in sklepa ali odredbe župana.

Sredstva, ki se dodelijo na podlagi javnih razpisov, na predlog komisije s sklepom dodeli župan. Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neopravičeno niso bila dodeljena, lahko pisno vloži pri županu ugovor zoper sklep župana v roku 8 dni od prejema sklepa. V ugovoru mora natančno navesti razloge, zaradi katerih vlaga ugovor. Predmet ugovora ne morejo biti postavljena merila za ocenjevanje vlog.

Župan je ugovor dolžan obravnavati, preveriti ugovorne razloge ter v roku 15 dni ponovno odločiti s sklepom o dodelitvi sredstev. S sklepom lahko spremeni prejšnjo odločitev. Odločitev o dodelitvi sredstev je s tem dokončna.

4. člen

(namenski prihodki in odhodki proračuna)

Namenski prihodki proračuna so poleg prihodkov, določenih v 1. odstavku 43. člena ZJF (donacije, namenski prejemki proračunskega sklada, prihodki od lastne dejavnosti neposrednih uporabnikov, prihodki od okoljskih dajatev za onesnaževanje okolja zaradi odvajanja odpadnih voda, prihodki od okoljskih dajatev za onesnaževanje okolja zaradi odlaganja odpadkov, prihodki od prodaje ali zamenjave občinskega stvarnega premoženja in odškodnine iz naslova zavarovanj), kupnin od prodaje kapitalskih deležev (74. člen ZJF) in kupnin od prodaje premoženja in najemnin od oddaje stvarnega premoženja (80. člen ZJF), tudi prihodki od:

* turistične takse, ki se namenijo za spodbujanje razvoja turizma (14. člen ZSRT),
* koncesijske dajatve od iger na srečo, ki se namenijo za ureditev prebivalcem prijaznejšega okolja in za turistično infrastrukturo (74. člen ZIS),
* pristojbine za vzdrževanje gozdnih cest, ki se namenijo za vzdrževanje gozdnih cest (5. člen uredbe),
* požarne takse, ki se namenijo za opremljanje gasilskih enot z gasilsko reševalno in osebno zaščitno opremo 58. člen ZVPoz),
* komunalni prispevek, ki se nameni za izgradnjo komunalne infrastrukture (229. člen ZUreP-2),
* koncesijska dajatev za trajnostno gospodarjenje z divjadjo, ki se nameni za izvajanje ukrepov varstva in vlaganj v naravne vire (29. člen ZDLov-1),
* del koncesijske dajatve od izkoriščanja gozdov, ki pripada občini, glede na realiziran posek lesa v državnih gozdovih na njenem območju, ki se nameni za vzdrževanje gozdnih cest (10a člen ZSKZ-UPB2)
* odškodnine za čezmerno uporabo gozdnih cest (41. člen ZG), ki se nameni za odpravo posledic čezmerne uporabe gozdnih cest.

5. člen

(prerazporejanje pravic porabe)

Osnova za prerazporejanje pravic porabe je zadnji sprejeti proračun.

Župan je pooblaščen, da v skladu z zakonom o javnih financah in s tem odlokom lahko prerazporedi pravice porabe v posebnem delu proračuna v okviru istega glavnega programa. Med glavnimi programi v okviru področja proračunske porabe pa župan lahko prerazporedi pravice porabe, če s tem ni bistveno ogroženo izvajanje nalog, za katere so bila sredstva zagotovljena.

Prerazporejanje sredstev med bilanco prihodkov in odhodkov, računom finančnih terjatev in naložb in računom financiranja ni dovoljeno. Ne glede na to določbo pa lahko župan prerazporedi sredstva iz bilance prihodkov in odhodkov v primeru, da gre za pokrivanje obveznosti povezanih z zadolževanjem in poroštvom.

Župan s poročilom o izvrševanju proračuna v polletju in konec leta z zaključnim računom poroča občinskemu svetu o veljavnem proračunu za leto 2024 in njegovi realizaciji.

6. člen

(ravnanje z nepremičnim premoženjem)

Župan je pooblaščen, da sprejme načrt ravnanja z nepremičnim premoženjem za nakup in prodajo nepremičnin do vrednosti 10.000 EUR. O pravnem poslu na podlagi pooblastila, župan obvesti občinski svet.

Pod pogoji določenimi v veljavnem Zakonu o stvarnem premoženju države in samoupravnih lokalnih skupnosti (spremenjene prostorske potrebe, nepredvidene okoliščine na trgu), župan lahko sklene pravne posle izven letnega načrta ravnanja z nepremičnim premoženjem občine do 20% skupne vrednosti poslov navedenih v letnem načrtu.

7. člen

(največji dovoljeni obseg prevzetih obveznosti v breme proračunov prihodnjih let)

Neposredni uporabnik lahko v tekočem letu razpiše javno naročilo za celotno vrednost projekta, ki je vključen v načrt razvojnih programov, če so zanj načrtovane pravice porabe na proračunskih postavkah v sprejetem proračunu.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere, letno ne sme presegati 100% pravic porabe v sprejetem finančnem načrtu neposrednega uporabnika.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za blago in storitve in za tekoče transfere, ne sme presegati 60% pravic porabe v sprejetem finančnem načrtu neposrednega uporabnika.

Omejitve iz prvega in drugega odstavka tega člena ne veljajo za prevzemanje obveznosti z najemnimi pogodbami, razen če na podlagi teh pogodb lastninska pravica preide oziroma lahko preide iz najemodajalca na najemnika, in prevzemanje obveznosti za dobavo elektrike, telefona, vode, komunalnih storitve, računalniških storitev, urbanističnih storitev, storitev zagotavljanja prostorsko informacijskega sistema in drugih storitev, potrebnih za operativno delovanje neposrednih uporabnikov.

Prav tako omejitev ne velja za obveznosti prevozov šolskih otrok, vzdrževanja gozdnih cest, vzdrževanja občinskih cest in javnih zelenic in izdajanja občinskega časopisa.

Prevzete obveznosti iz drugega in tretjega odstavka tega člena se načrtujejo v finančnem načrtu neposrednega uporabnika in načrtu razvojnih programov.

8. člen

(spreminjanje načrta razvojnih programov)

Župan lahko spreminja vrednost projektov v načrtu razvojnih programov. Projekte, katerih vrednost se poviša za več kot 30% mora predhodno potrditi občinski svet.

Projekti, za katere se zaradi prenosa plačil v tekoče leto, zaključek financiranja prestavi iz predhodnega v tekoče leto, se uvrstijo v načrt razvojnih programov po uveljavitvi proračuna in sicer brez soglasja občinskega sveta.

Novi projekti se uvrstijo v načrt razvojnih programov na predlog župana in na podlagi dokumenta identifikacije investicijskega projekta (DIIP), izdelanega v skladu z Uredbo o enotni metodologiji za izdelavo in obravnavo investicijskih projektov na področju javnih financ (Ur. list RS, št. 60/06) oziroma druge ustrezne dokumentacije.

Vso investicijsko dokumentacijo za projekte, vključene v načrt razvojnih programov, sprejema župan.

9. člen

(proračunski sklad)

Proračunski sklad je račun proračunske rezerve, oblikovane po ZJF.

Proračunska rezerva se v letu 2024 oblikuje v višini 6.000 EUR.

Na predlog za finance pristojnega organa občinske uprave o uporabi sredstev proračunske rezerve za namene iz drugega odstavka 49. člena ZJF do višine 10.000 EUR odloča župan in o tem s pisnimi poročili obvešča občinski svet.

**4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE**

10. člen

(odpis dolga)

Če so izpolnjeni pogoji iz tretjega odstavka 77. člena ZJF, lahko župan dolžniku do višine 20 EUR odpiše plačilo dolga.

**5. OBSEG ZADOLŽEVANJA IN POROŠTEV OBČINE IN JAVNEGA SEKTORJA**

11. člen

(obseg zadolževanja občine in izdanih poroštev občine)

V letu 2024 se proračun ne bo zadolževal.

Občina sme dajati poroštvo za izpolnitev obveznosti javnega podjetja in javnih zavodov, katerih je ustanoviteljica oz. soustanoviteljica, vendar največ do 5% načrtovanih prihodkov iz bilance prihodkov in odhodkov, v letu v katerem se daje poroštvo. O dajanju poroštev odloča občinski svet.

12. člen

(obseg zadolževanja javnih zavodov in javnega podjetja )

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv se lahko v letu 2024 zadolžijo do skupne višine 30.000 EUR. Soglasje k zadolžitvi izda občinski svet.

Posredni uporabniki občinskega proračuna, javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv v letu 2024 ne smejo izdajati poroštev.

**6. PREHODNE IN KONČNE DOLOČBE**

13. člen

(začasno financiranje v letu 2024)

V primeru začasnega financiranja Občine Žirovnica v letu 2024, se uporablja ta odlok in sklep o določitvi začasnega financiranja.

14. člen

(uveljavitev odloka)

Ta odlok se objavi v Uradnem listu Republike Slovenije in začne veljati 1.1.2024.

Številka: 410-0007/2023

Datum:

**Leopold Pogačar**

**ŽUPAN**